
3. Tiesību akta projekta ietekme uz valsts budžetu un pašvaldību budžetiem
	Iebildums
Atkārtoti vēršam uzmanību, ka nav pieļaujama tāda normatīvā akta pieņemšana, kuru nevarēs izpildīt nepietiekamā finansējuma dēļ. Norādām, ka lēmumi par 2024.-2026. gadam atbalstāmajiem prioritārajiem pasākumiem ir pieņemti Ministru kabineta 26.09.2023. sēdē un likumprojekts “Par valsts budžetu 2024. gadam un budžeta ietvaru 2024., 2025. un 2026. gadam” ir izskatīts Ministru kabineta 01.11.2023. sēdē. Līdz ar to noteikumu projekta tālāka virzība ir atbalstāma tikai tad, ja Tieslietu ministrija tā izpildi nodrošinās piešķirto līdzekļu ietvaros, atbilstoši precizējot pievienoto anotāciju, vai arī tā virzība ir atliekama līdz brīdim, kad tā īstenošanai tiks piešķirts nepieciešamais finansējums.

